“กรุงไทย ซีมิโก้” แนะ “ซื้อ” SPCG เป้า 23 บ. ชูอัพไซด์สูง – ดิวิเดนด์ยีลด์ทะลัก 6.62%
“บล.กรุงไทย ซีมิโก้” แนะนำ “ซื้อ” SPCG ราคาเป้า 23 บ. ชูจุดเด่นอัพไซด์สูง – ดิวิเดนด์ยีลด์ปี 64 ทะลัก 6.62%
13 ส.ค. 2564

บริษัทหลักทรัพย์ กรุงไทย ซีมิโก้ ระบุในบทวิเคราะห์ เกี่ยวกับ บริษัท เอสพีซีจี จำกัด (มหาชน) หรือ SPCG โดยขณะนี้คงคำแนะนำ “ซื้อ” ราคาเป้าหมาย 23 บาท
โดย SPCG รายงานผลการดำเนินงานไตรมาส 2/64 มีกำไร 637 ล้านบาท ลดลง 9.00% จากไตรมาสก่อน และลดลง 3.95% จากปีก่อน
ด้านกำไรขั้นลดลง 12.95% จากไตรมาสก่อน และ-6.75% จากปีก่อน เป็นผลมาจากรายได้จากการขายและการให้บริการเติบโตขึ้นเล็กน้อย (+1.29% จากไตรมาสก่อน และ +1.14% จากปีก่อน) สวนทางกับต้นทุนขายและการให้บริการซึ่งเพิ่มสูงขึ้น (+55.88% จากไตรมาสก่อน และ +23.52% จากปีก่อน)
อย่างไรก็ตาม ในไตรมาสนี้บริษัทไม่มีรายการรับรู้ผลขาดทุนจากบริษัทร่วม ร่วมถึงรายจ่ายด้านต้นทุนการเงินเพิ่มขึ้นไม่สูงมาก +6.46% จากไตรมาสก่อน แต่ลดลง 28.14% จากปีก่อน
พร้อมกันนี้ SPCG ประกาศจ่ายเงินปันผลระหว่างกาล จากงวดดำเนินงานวันที่ 01 ม.ค.64 ถึงวันที่ 30 มิ.ย.64 ที่ 0.25 บาท/หุ้น โดยกำหนดวันเครื่องหมาย XD วันที่ 27 ส.ค. 2021 คิดเป็น Dividend Yield ประมาณ 1.38%
อย่างไรก็ดี จุดเด่นของ SPCG มี Upside เมื่อเทียบจากราคาตลาดปัจจุบันกับ IAA Target price ประมาณ 27% Dividend Yield อยู่ที่ประมาณ 6.62% (ปันผลปี 63 ที่ 1.2 บาท ปี 62 จ่ายปันผล 1.22 บาท) มี EPS ครึ่งปีแรกอยู่ที่ 1.30 บาท (Vs 1.45 บาท ในครึ่งแรกของปี 63)